لەبەردەم ماڵەکەی خۆیدا و لە کات و شوێنی تیرۆرکردنی شەهید مامۆستا شەماڵدا، لە شارۆچکەى کفرىی بە ئامادەبوونی ژمارەیەکى زۆر لە هەڤاڵان و ئەندامانی بنەماڵەکەی، ٦٣ گوڵ وەک ئاماژەیەک بۆ تەمەنی شەهید دانرا و چەند نەمامێک نێژران.
ئەمڕۆ دوو شەممە ٢٨/٨/٢٠٢٣، لە بەردەم ماڵی شەهید مامۆستا شەماڵ کە شوێنی تیرۆرکردنەکەی بوو لە شاری کفریی بە ئامادەبووانی هاوسەرۆکی تەڤگەری ئازادیی تارا حسێن و ئەندامانی تەڤگەری ئازادیی بە دەم وتنەوەی دروشمی "شەماڵ نامرێت"، ٦٣ گوڵی لە جێگەی تیرۆکردنەی داندرا.
هاوکات نەمامێک لەو شوێنەدا نێژرا و پێشکەش بە ڕۆحی شەهید مامۆستا شەماڵ کرا، بڕیار درا هەموو ساڵێک لە نزیکی شوێنی تیرۆرکردنەکەی نەمامێک بنێژرێت و بکرێت بە نەریتێکی هەمیشەیی.